**ΕΛΛΗΝΙΚΗ ΔΗΜΟΚΡΑΤΙΑ**

**ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ**

ΣΧΟΛΗ ΚΟΙΝΩΝΙΚΩΝ ΚΑΙ ΑΝΘΡΩΠΙΣΤΙΚΩΝ ΕΠΙΣΤΗΜΩΝ

ΠΑΙΔΑΓΩΓΙΚΟ ΤΜΗΜΑ ΝΗΠΙΑΓΩΓΩΝ

ΠΑΙΔΑΓΩΓΙΚΟ ΤΜΗΜΑ ΔΗΜΟΤΙΚΗΣ ΕΚΠΑΙΔΕΥΣΗΣ

Φλώρινα, 29/07/2021

**ΔΙΑΤΜΗΜΑΤΙΚΟ ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ**

**«Επιστήμες της Αγωγής: Η Διδασκαλία της Νέας Ελληνικής Γλώσσας»**

**ΟΔΗΓΙΕΣ ΓΙΑ ΑΙΤΗΣΗ ΑΠΑΛΛΑΓΗΣ ΑΠΟ ΤΑ ΤΕΛΗ ΦΟΙΤΗΣΗΣ**

Απαλλάσσονται από τα τέλη φοίτησης οι φοιτητές/τριες του Δ.Π.Μ.Σ. σύμφωνα με τους όρους και τις προϋποθέσεις που προβλέπονται από την κείμενη νομοθεσία (άρθρο 35, παρ. 2 του Ν.4485/17).

Η απαλλαγή παρέχεται για τη συμμετοχή σε ένα μόνο Π.Μ.Σ.

Παρακαλείστε να μελετήσετε τις κανονιστικές υπουργικές αποφάσεις που δημοσιεύτηκαν στο ΦΕΚ (FEK\_ΑΠΑΛΛΑΓΗΣ ΑΠΟ ΤΑ ΤΕΛΗ ΦΟΙΤΗΣΗΣ). Το εθνικό διάμεσο διαθέσιμο ισοδύναμο εισόδημα για την εφαρμογή των διατάξεων του άρθρου 35 του ν. 4485/2017 κατά το ακαδημαϊκό έτος 2021-2022 ανέρχεται για μεν το ατομικό εισόδημα σε οκτώ χιλιάδες επτακόσια εβδομήντα επτά ευρώ (8.777,00 €) (100% του εθνικού διάμεσου διαθέσιμου ισοδύναμου εισοδήματος), για δε το οικογενειακό ισοδύναμο σε έξι χιλιάδες εκατόν σαράντα τρία ευρώ και ενενήντα λεπτά (6.143,90 €) (70% εθνικού διάμεσου διαθέσιμου ισοδύναμου εισοδήματος) βάσει τηςΥπουργικής απόφασης  **(Υ.Α ΙΣΟΔΥΝΑΜΟ ΕΙΣΟΔΗΜΑ)** που δημοσιεύτηκε από το Υπουργείο Παιδείας.

Σε περίπτωση που εμπίπτετε στις διατάξεις της κείμενης νομοθεσίας, μπορείτε να υποβάλετε σχετική αίτηση (ΑΙΤΗΣΗ ΑΠΑΛΛΑΓΗΣ), **μέχρι τις 23 Αυγούστου 2021,** προς την Επιτροπή Εξέτασης Αιτήσεων με θέμα: «Απαλλαγή από τα τέλη φοίτησης στο Δ.Π.Μ.Σ *Επιστήμες της Αγωγής: Η Διδασκαλία της Νέας Ελληνικής Γλώσσας*» προσκομίζοντας τα απαραίτητα δικαιολογητικά για την απαλλαγή σας από τα τέλη φοίτησης.

Στην προσεκτικά συμπληρωμένη αίτηση απαριθμείτε και τα αντίστοιχα δικαιολογητικά που αποστέλλονται στη Γραμματεία του Δ.Π.Μ.Σ.:

**ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ**

**ΠΑΙΔΑΓΩΓΙΚΟ ΤΜΗΜΑ ΝΗΠΙΑΓΩΓΩΝ**

**3ο χλμ. Εθνικής οδού Φλώρινας-Νίκης Τ.Κ. 53100 Φλώρινα**

**Με τη ένδειξη: Δ.Π.Μ.Σ.**

**«Επιστήμες της Αγωγής: Η Διδασκαλία της Νέας Ελληνικής Γλώσσας»**

Μπορείτε να αποστείλετε την αίτηση και τα δικαιολογητικά σας και με email ([efotiadou@uowm.gr](mailto:efotiadou@uowm.gr)).

O Διευθυντής του ΔΠΜΣ

Κωνσταντίνος Ντίνας

Καθηγητής